CELEX: 62010CN0224
Language: et
Date: 2010-05-10 00:00:00
Title: Kohtuasi C-224/10: Eelotsusetaotlus, mille on esitanud Landgericht Baden-Baden (Saksamaa) 10. mail 2010 — kriminaalmenetlus, milles süüdistatav on Leo Apelt

14.8.2010   
            
            
               ET
            
            
               Euroopa Liidu Teataja
            
            
               C 221/16
            
         Eelotsusetaotlus, mille on esitanud Landgericht Baden-Baden (Saksamaa) 10. mail 2010 — kriminaalmenetlus, milles süüdistatav on Leo Apelt
   (Kohtuasi C-224/10)
   ()
   2010/C 221/26
   Kohtumenetluse keel: saksa
   
      Eelotsusetaotluse esitanud kohus
   
   Landgericht Baden-Baden
   
      Põhikohtuasja pooled
   
   
      Süüdistaja: Staatsanwaltschaft Baden-Baden
   
      Süüdistatav: Leo Apelt
   
      Eelotsuse küsimused
   
   
               1.
            
            
               Kas liikmesriik võib — võttes arvesse direktiivi 91/439/EMÜ (1) artikli 5 lõike 1 punkti a, mille kohaselt väljastatakse D kategooria juhiluba ainult nendele sõidukijuhtidele, kellel on juba õigus juhtida B kategooria sõidukeid — kooskõlas sama direktiivi artikliga 1 ja artikli 8 lõigetega 2 ja 4, keelduda tunnustamast teises liikmesriigis väljastatud B ja D kategooria juhtimisõigust hõlmavat juhiluba — eriti D kategooria osas —, kui selle juhiloa omanikule anti B kategooria juhtimisõigus enne esimesena nimetatud liikmesriigis juhtimisõiguse kohtuotsusega äravõtmist, kuid D kategooria juhtimisõigus anti siiski alles pärast juhtimisõiguse kohtuotsusega äravõtmist ning sama otsusega määratud uue juhiloa taotlemise keeluaja möödumist?
            
         
               2.
            
            
               Kui vastus esimesele küsimusele on eitav:
               Kas esimesena nimetatud liikmesriik võib keelduda nimetatud juhiluba tunnustamast — eriti D kategooria osas —, tuginedes direktiivi 2006/126/EÜ (2) artikli 11 lõikele 4, mille kohaselt keeldub liikmesriik tunnustamast teises liikmesriigis väljastatud juhiloa kehtivust sellise isiku puhul, kelle juhiluba on esimese liikmesriigi territooriumil ära võetud, kui B kategooria juhtimisõigus anti 1. märtsil 2006 ja D kategooria juhtimisõigus 30. aprillil 2007 ning juhiluba väljastati viimati nimetatud päeval?
            
         
      (1)  Nõukogu 29. juuli 1991. aasta direktiiv 91/349/EMÜ juhilubade kohta (EÜT L 237, lk 1; ELT eriväljaanne 07/001, lk 317).
   
      (2)  Euroopa Parlamendi ja nõukogu 20. detsembri 2006. aasta direktiiv 2006/126/EÜ juhilubade kohta (ELT L 403, lk 18).